মন্ত্রী বলেন, দ্রুততম সময়ে গোপালগঞ্জে হাইটেক পার্ক নির্মাণ করা হবে। ফলে এখানে বিপুল সংখ্যক লোক কাজ করার সুবিধা পাবে। অসংখ্য বিনিয়োগকারী আসবেন।তাদের কাজ করে এ অঞ্চলের মানুষের ভাগ্যের পরিবর্তন ঘটবে। এ সময় বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় ভাইস-চ্যান্সেলর প্রফেসর ড. নাসির উদ্দিন, হাইটেক পার্ক নির্মান প্রকল্পের প্রকল্প পরিচালক সৈয়দ মেহদী হাসান, গোপালগঞ্জের পুলিশ ‍সুপার মুহাম্মদ সাইদুর রহমান খান, অতিরিক্ত জেলা প্রশাসক (রাজস্ব)শান্তি মনি চাকমাসহ বিশ্ববিদ্যালয়ের শিক্ষক ও কর্মকর্তাগণ উপস্থিত ছিলেন।